Vietimme mieheni kanssa Benjaminin asunnossa viisi yötä häämatkallamme pääsiäisen 2015 aikaan. Asunto oli juuri niin upea ja kotoisa kuin kuvissakin, ja vaikka sää sattui lomamme aikana olemaan Pariisissa hiukan sateinen ja kolea, oli asunnossa hyvin viihtyisää ja lämpötila kohdillaan. Sijainti Marais'n alueella on aivan mainio, eikä suurkaupungin liikenteen häly kuulunut kuudenteen kerrokseen yhtään. Käytännönjärjestelyt sujuivat mutkattomasti ja Benjamin vastasi viesteihimme hyvin nopeasti. Suosittelemme asuntoa lämpimästi kaikille Pariisiin matkaaville ja kun ensi kerralla itse kaupunkiin palaamme, majoittaudumme Benjaminin luo hyvin mielellämme!